**PREKIŲ PIRKIMO PARDAVIMO SUTARTIS NR.**

2015 m. rugpjūčio 4 d.

UABKelmės vietinis ūkis, juridinio asmens kodas 162732556, kurios registruota buveinė yra Žemaitės g. 23, Kelmė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Dainiaus Popovo, veikiančio (-ios) pagal bendrovės įstatus (toliau – Pirkėjas), ir

UAB Kelmės autobusų parkas, juridinio asmens kodas 162441351, kurio registruota buveinė yra Raseinių g. 66 a, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Arūno Butkaus, veikiančio (-ios) pagal bendrovės įstatus (toliau – Tiekėjas),

toliau kartu šioje prekių viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“,

 sudarė šią prekių viešojo pirkimo–pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

 **1. Sutarties dalykas**

1.1. Pardavėjas įsipareigoja parduoti ir perduoti, o Pirkėjas nupirkti ir priimti, per šios sutarties galiojimo laikotarpį dyzelinį kurą, benziną A-95, dujas toliau sutartyje vadinamais „Prekės“.

1.2. Preliminarūs Prekių kiekiai:

1.2.1.dyzelinis kuras – preliminarus kiekis, kurį gali, tačiau neprivalo įsigyti Pirkėjas per sutarties galiojimo laikotarpį – 90000 litrų;

1.2.2. benzinas A95 – preliminarus kiekis, kurį gali, tačiau neprivalo įsigyti Pirkėjas per sutarties galiojimo laikotarpį – 5000 litrų;

1.2.3. dujos – preliminarus kiekis, kurį gali, tačiau neprivalo įsigyti Pirkėjas per sutarties galiojimo laikotarpį – 5000,00 litrų.

1.3. Pirkėjas per šios Sutarties galiojimo laikotarpį turi teisę įsigyti didesnį ar mažesnį Prekių kiekį, priklausomai nuo jo poreikio.

 **2. Sutarties galiojimas, vykdymo pradžia, trukmė ir terminai**

 2.1. Ši Sutartis įsigalioja nuo jos pasirašymo momento ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais.

2.2. Jei, baigiantis sutarties galiojimo terminui, prieš 30 dienų nei viena šalis raštiškai nepareiškia noro nutraukti šią sutartį, tai laikoma, kad sutarties galiojimas pratęsiamas vieneriems metams. Bendras sutarties galiojimo terminas ne gali viršyti 36 mėnesių.

2.3. Pirkėjas turi teisę vienašališkai nutraukti pirkimo sutartį, per 14 dienų raštu pranešus apie tai Pardavėjui, jeigu Pardavėjas nevykdo savo įsipareigojimų arba vykdo juos kitomis sąlygomis, negu buvo nurodęs savo pasiūlyme.

2.4. Pardavėjas turi teisę vienašališkai nutraukti pirkimo sutartį, per 14 dienų raštu pranešęs apie tai Pirkėjui, jeigu Pirkėjas nevykdo savo įsipareigojimų arba vykdo juos kitomis sąlygomis.

2.5. Jei viena iš šalių neįvykdo arba netinkamai įvykdo šioje sutartyje numatytus įsipareigojimus, kaltoji šalis turi atlyginti sutarties sąlygų nevykdymu arba netinkamu vykdymu kitai šaliai jos patirtus nuostolius.

2.6. Netesybų ar delspinigių sumokėjimas neatleidžia šalies nuo pareigos atlyginti nuostolius ir nuo sutarties įsipareigojimų vykdymo.

2.7. Sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti šio Viešųjų pirkimų įstatymo 3 straipsnyje nustatyti principai ir tikslai.

**3. Prekių kaina ir atsiskaitymo sąlygos**

3.1.  Prekių kaina nustatoma pagal 2015 m. liepos 15 d. pasiūlymą supaprastinto atviro konkurso sąlygas degalų pirkimui ir tos dienos, kada jis perkamas, mažmeninę pardavimo kainą, nustatytą degalinėje

3.2. Pardavėjas taiko Pirkėjui pastovią *0,07( septynis ct.)*Eur dydžio nuolaidą kiekvienam A-95 benzino ir dujų litrui ir pastovią *0,09 (devynis ct*.) Eur. Dydžio nuolaidą kiekvienam dyzelinio kuro litrui.

3.3. Prekių kainų apskaičiavimo metodika nekeičiama visą sutarties galiojimo laikotarpį.

3.4. Planuojama sutarties vertė 257100 *(du šimtai penkiasdešimt septyni tūkstančiai vienas šimtas)*Eur . Faktinė sutarties kaina priklausys nuo pirkėjo poreikių.

3.5. Sutarties 3.2. punkte nurodyta nuolaida vienam litrui parduodamo kuro ir pirkimo dokumentuose bei pasiūlyme nustatytos pirkimo sąlygos negali būti keičiamos visą sutarties galiojimo laikotarpį.

3.6. Pardavėjas, einamajam mėnesiui pasibaigus, iki kito mėnesio 5 dienos pateikia Pirkėjui praėjusio mėnesio sąskaitą faktūrą ir detalią degalų pirkimo ataskaitą, kurioje matysis pritaikyta nuolaida už kiekvieną pylimą ir nuo bendro mėn. kuro kiekio.

3.7. Pirkėjas už įsigytą kurą sumokės per 30 (trisdešimt) kalendorinių dienų nuo PVM sąskaitos faktūros gavimo dienos į sutartyje nurodytą pardavėjo banko sąskaitą:

Sąskaitos Nr.LT747300010002525962

AB Swedbank bankas

Banko kodas 73000

Apmokėjimas laikomas įvykdytu, kai pinigai patenka į Tiekėjo šiame punkte nurodytą sąskaitą.

3.8. Už kiekvieną uždelstą apmokėti dieną Perkančioji organizacija moka tiekėjui 0,02 % dydžio delspinigius nuo neapmokėtos sumos.

3.9. Pasikeitus PVM dydžiui, Prekės kaina perskaičiuojama pasikeitusiu PVM dydžiu toms Prekėms, kurios nebuvo apmokėtos iki naujo PVM tarifo įsigaliojimo dienos. Kaina perskaičiuojama atskiru Šalių rašytiniu susitarimu, kuris nuo jo pasirašymo tampa neatskiriama Sutarties dalimi.

**4. Prievolės įvykdymo užtikrinimas**

4.1. Prievolių įvykdymo užtikrinimas - 3.8. punkte numatyti delspinigiai Pirkėjui ir 5 procentų sutarties vertės bauda už sutartinių įsipareigojimų nevykdymą Pardavėjui.

**5. Šalių atsakomybė**

5.1. Pardavėjas įsipareigoja pateikti laiku ir kokybiškas Prekes, užpilant į Pirkėjo transporto priemones.

 5.2. Pirkėjas įsipareigoja apmokėti už gautas prekes pagal šios sutarties 3.7 p. nuostatas.

**6. Ginčų sprendimo tvarka**

6.1. Ginčai sprendžiami abipusiu susitarimu, o nesusitarus – LR įstatymų numatyta tvarka.

6.2 Iškilus nenugalimos jėgos aplinkybėms (Force Majeure išlyga), šalys vadovaujasi LR Civilinio kodekso atitinkamais straipsniais.

 **7. Kitos nuostatos**

7.1. Nei viena iš Sutarties šalių neturi teisės dalinai ar pilnai perduoti tretiesiems asmenims savo sutartinių teisių ir pareigų, atsiradusių pagal šią sutartį.

7.2. Bet kokie šios sutarties pakeitimai ar papildymai galimi tik tuo atveju, jeigu jie sudaryti raštu ir pasirašyti abiejų sutarties šalių ar jų įgaliotų asmenų bei patvirtinti sutarties šalių antspaudais. Tokie pakeitimai ar papildymai nuo jų pasirašymo dienos tampa neatskiriama šios sutarties dalimi.

7.3. Ši sutartis sudaryta ir pasirašyta dviem egzemplioriais, turinčiais vienodą juridinę galią – po vieną egzempliorių kiekvienai iš sutarties šalių.

Ši sutartis perskaityta, jų suprasta dėl turinio ir pasekmių, ir kaip atitinkanti jų valią ir ketinimus, priimta ir pasirašyta.

**Pirkėjo vardu                                      Tiekėjo vardu**

UAB Kelmės vietinis ūkis UAB Kelmės autobusų parkas

 Vytauto Didžiojo 81, Kelmė                       Raseinių g.66a Kelmė

 Įmonės kodas - 162732556,  Įmonės kodas 162441351

 PVM mokėtojo kodas LT627325515                PVM mokėtojo kodas 624413515

AB Swedbankas,73000                                AB Swedbankas,73000

Nr.LT 537300010002524303  LT747300010002525962

Tel. Nr. (8 427 61248) Tel. Nr. 8 610 60608

Faks. (8427) 61250                                                     Faks. ( 8 427 ) 61443

Direktorius Direktorius

Dainius Popovas Arūnas Butkus

\_\_\_\_\_\_\_\_\_\_\_\_\_\_\_\_\_\_\_                                              \_ \_\_\_\_\_\_\_\_\_\_\_\_\_\_\_\_\_\_

 (parašas)                                                           (parašas)

  A.V.                                                     A.V.

######

######